钦定古今图书集成/明伦汇编/氏族典/第436卷 > 《廖用贤尚友录》 > 马成
## 钦定古今图书集成/明伦汇编/氏族典/第436卷 > 《廖用贤尚友录》 > 马成

按《后汉书马成传》：“成字君迁，南阳棘阳人也。少为县
吏。世祖徇颍川，以成为安集掾。世祖即位，再迁护军
都尉。建武四年，拜扬武将军，发兵击李宪。六年，斩宪，
追击其党与，尽平江淮地。八年，从征破隗嚣，以为天
水太守。冬，征还京师。九年，代来歙守中郎将，拜中山
太守。二十七年，定封全椒侯。就国，卒，子卫嗣。卫卒，子”
香嗣，徙封棘陵侯。香卒，子丰嗣。丰卒，子元嗣。元卒，子
邑嗣。邑卒，子丑嗣，桓帝时，以罪失国。